CELEX: 62012CN0451
Language: sl
Date: 2012-10-08 00:00:00
Title: Zadeva C-451/12: Predlog za sprejetje predhodne odločbe, ki ga je 8. oktobra 2012 vložilo Audiencia Provincial de Salamanca (Španija) – Josune Esteban Garcia

22.12.2012   
            
            
               SL
            
            
               Uradni list Evropske unije
            
            
               C 399/12
            
         Predlog za sprejetje predhodne odločbe, ki ga je 8. oktobra 2012 vložilo Audiencia Provincial de Salamanca (Španija) – Josune Esteban Garcia
   (Zadeva C-451/12)
   2012/C 399/20
   Jezik postopka: španščina
   
      Predložitveno sodišče
   
   Audiencia Provincial de Salamanca
   
      Stranka v postopku v glavni stvari
   
   
      Tožeča stranka: Josune Esteban Garcia
   
      Vprašanje za predhodno odločanje
   
   
               1.
            
            
               Ali je treba člene 4, 12, 114 in 169 Pogodbe in člen 38 Listine Evropske unije o temeljnih pravicah ob upoštevanju Direktive 93/13 (1) in sodne prakse Sodišča v zvezi z visoko ravnjo varstva interesov potrošnikov ter polnega učinka direktiv in načel enakovrednosti in učinkovitosti razlagati tako, da omogočajo Audiencia Provincial kot nacionalnemu pritožbenemu sodišču, da odloča o pritožbi zoper sklep prvostopenjskega sodišča, s katerim je določeno, da je sodišče, na območju katerega je stalno prebivališče tožene stranke, krajevno pristojno za odločanje o odškodninski tožbi, ker naj tožeča stranka ne bi izpolnila obveznosti iz pogodbe, sklenjene po internetu, čeprav ni pravne podlage za to?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).